**N Á R O D N Á R A D A  S L O V E N S K E J R E P U B L I K Y**

**VII. volebné obdobie**

**Návrh**

**ZÁKON**

**z ...... 2017**

**ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení zákona č. 447/2002 Z. z., zákona č. 534/2002 Z. z., zákona č. 463/2003 Z. z., zákona č. 365/2004 Z. z., zákona č. 732/2004 Z. z., zákona č. 592/2006 Z. z., zákona č. 274/2007 Z. z., zákona č. 519/2007 Z. z., zákona č. 643/2007 Z. z., zákona č. 61/2008 Z. z., zákona č. 445/2008 Z. z., zákona č. 449/2008 Z. z., zákona č. 58/2009 Z. z., zákona č. 59/2009 Z. z., zákona č. 70/2009 Z. z., zákona č. 82/2009 Z. z., zákona č. 285/2009 Z. z., zákona č. 543/2010 Z. z., zákona č. 220/2011 Z. z., zákona č. 185/2012 Z. z., zákona č. 80/2013 Z. z., zákona č. 140/2015 Z. z. a zákona č. 281/2015 Z. z. sa mení a dopĺňa takto:

1. § 8 znie:

„**§ 8**

Výška nemocenského je u policajta a profesionálneho vojaka 70 % čistého denného služobného platu ustanoveného v § 12; to neplatí, ak ide o materské. Výška materského je u policajta a profesionálneho vojaka 75% čistého denného služobného platu ustanoveného v § 12.“.

1. V § 10 sa za odsek 10 vkladajú nové odseky 11 a 12, ktoré znejú:

„(11) Policajt alebo profesionálny vojak, ktorý prevzal dieťa do osobnej starostlivosti na základe dohody s matkou dieťaťa, má nárok na materské, ak

1. z dôvodu osobnej starostlivosti o dieťa nevykonáva štátnu službu, z ktorej je nemocensky zabezpečený, a
2. v posledných dvoch rokoch pred prevzatím dieťaťa do osobnej starostlivosti bol nemocensky zabezpečený podľa tohto zákona alebo nemocensky poistený podľa všeobecných predpisov o sociálnom poistení najmenej 270 kalendárnych dní, alebo v tejto dobe sa policajtke, policajtovi, profesionálnej vojačke alebo profesionálnemu vojakovi poskytla rodičovská dovolenka podľa osobitných predpisov.3h)

(12) Policajt alebo profesionálny vojak, ktorý na základe dohody s matkou dieťaťa podľa odseku 13 písm. e) prevzal dieťa do osobnej starostlivosti, má nárok na materské podľa odseku 11

a) odo dňa uzatvorenia tejto dohody do uplynutia doby, počas ktorej by mala na materské nárok matka dieťaťa podľa tohto zákona alebo podľa osobitného predpisu3f), ak by neuzatvorila dohodu o prevzatí dieťaťa do osobnej starostlivosti podľa odseku 13 písm. e), ak dohoda bola uzatvorená počas poberania materského matkou dieťaťa alebo

b) odo dňa uzatvorenia tejto dohody do uplynutia doby v období 28 týždňov od vzniku nároku na materské najviac do dovŕšenia troch rokov veku dieťaťa, ak matka v čase uzatvorenia dohody nepoberala materské podľa tohto zákona alebo podľa osobitného predpisu.“.

Doterajšie odseky 11 až 19 sa označujú ako odseky 13 až 21.

1. V § 10 sa odsek 13 dopĺňa písmenom e), ktoré znie:

„e) otec dieťaťa po dohode s matkou dieťaťa o prevzatí dieťaťa do osobnej starostlivosti, ak matka počas trvania tejto dohody nepoberá materské alebo rodičovský príspevok.“.

1. V § 10 ods. 17 sa slová „odsekoch 11 a 12“ nahrádzajú slovami „odsekoch 13 a 14“.
2. V § 10 ods. 17 sa na konci pripájajú tieto vety: „Ak sa poskytuje materské na základe dohody s matkou dieťaťa podľa odseku 13 písm. e), materské sa poskytuje len raz na to isté dieťa najviac do troch rokov veku dieťaťa. Nárok na materské na základe dohody s matkou dieťaťa podľa odseku 13 písm. e) podľa tohto zákona nevzniká, ak matka dieťaťa alebo otec dieťaťa poberali materské podľa tohto zákona alebo podľa osobitného predpisu3f) počas celej doby, na ktorú mali nárok podľa tohto zákona alebo podľa osobitného predpisu.3f) Ak matka dieťaťa alebo otec dieťaťa poberali materské podľa tohto zákona alebo podľa osobitného predpisu3f) počas kratšej doby, než tej, na ktorú by inak mali nárok podľa tohto zákona alebo podľa osobitného predpisu3f), materské pre otca dieťaťa, ktorý uzatvoril s matkou dieťaťa dohodu podľa odseku 13 písm. e) sa úmerne kráti o počet dní, počas ktorých poberal materské podľa tohto zákona alebo podľa osobitného predpisu3f); ak materské podľa tohto zákona alebo podľa osobitného predpisu3f) poberala matka, materské pre otca dieťaťa, ktorý uzatvoril s matkou dieťaťa dohodu podľa odseku 13 písm. e) sa úmerne kráti o počet dní, počas ktorých poberal materské podľa tohto zákona alebo podľa osobitného predpisu3f) znížený o hodnotu 42. Ak matka dieťaťa alebo otec dieťaťa, ktorý dieťa prevzal do osobnej starostlivosti podľa odseku 13 písm. e) po tom, ako poberali materské podľa tohto zákona, poberali na to isté dieťa materské podľa osobitného predpisu,3f) materské poskytnuté podľa tohto zákona sa považuje za bezdôvodné obohatenie a ten, komu bolo poskytnuté, je povinný ho vrátiť podľa ustanovení Občianskeho zákonníka o bezdôvodnom obohatení.“.
3. V § 10 ods. 20 sa slová „odsekoch 15 a 16“ nahrádzajú slovami „odsekoch 17 a 18“.
4. Za § 143ag sa vkladá § 143ah, ktorý vrátane nadpisu znie:

„**§ 143ah**

**Prechodné ustanovenie účinné od 1. januára 2018**

Ak nárok na materské vznikol pred 1. januárom 2018, podmienky nároku na materské sa posudzujú a jeho suma sa určuje aj po 31. decembri 2017 podľa zákona účinného pred 1. januárom 2018.“.

**Čl. II**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z., zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z., zákona č. 87/2015 Z. z., zákona č. 112/2015 Z. z., zákona č. 140/2015 Z. z., zákona č. 176/2015 Z. z., zákona č. 336/2015 Z. z., zákona č. 378/2015 Z. z., zákona č. 407/2015 Z. z., zákona č. 440/2015 Z. z., zákona č. 125/2016 Z. z., zákona č. 285/2016 Z. z., zákona č. 310/2016 Z. z., zákona č. 355/2016 Z. z., zákona č. 2/2017 Z. z., zákona č. 85/2017 Z. z. a zákona č. 184/2017 Z. z. sa dopĺňa takto:

V § 226 sa odsek 1 dopĺňa písmenom r), ktoré znie:

„r) poskytovať subjektu, ktorý vykonáva sociálne zabezpečenie podľa osobitného predpisu2) informácie potrebné na posudzovanie oprávnenosti nároku na materské podľa osobitného predpisu.2)“.

**Čl. III**

Tento zákon nadobúda účinnosť 1. januára 2018.